Nizam qurar Rəcəb dayı çün məqsəd-mətləb ayı
Xoş gəlmisən elimizə, heybətli Rəcəb ayı,  
Şanın-şöhrətin var necə gözəl, xoş əcəb ayı. 

Məhəbbətin-Rəhmətin tüm aləmə edər nəzər, 
Ədalətin hərə tərəfi gəzər, ədəb ayı. 

Bu dünyada var Həqiqət doğulub açıq-aşkar,  
Kimi görər kimi yox, Rəcəb Xaliqin dəb ayı.  

Hər il gəzib-dolanar intizamla günlər-aylar, 
Nizam qurar Rəcəb dayı çün məqsəd-mətləb ayı! 

Mərifət Hikmətin əsası, əməlin qidası, 
Ağıl düşüncənin ağası, Qüdrət-Məktəb ayı. 

İmanın şərtidir ola insanda ədəb-ərkan, 
Dinin fitvasıdır əxlaq, Hörmətli Məzhəb ayı. 

Kimsəsizə əl tutar, kim yetimi qucaqlayar!?  
Vicdan görüb ağlayar, insaf-Həya-mənsəb ayı. 

Dolub-daşır cahanın pis-şərəfsiz cahil sayı,  
Kor olub gözləri, görmür özünü, Məşrəb ayı! 

Oyanmır qafil yuxudan, doymur acgöz dünyadan,   
İtib şərəfi, axtarmır hədəfi, səbəb ayı! 

Getməz belə dövran çün çoxalıb lal-kar-kor insan,  
Tanrı bir gün nankora mütləq edər qəzəb ayı.  

Nəfs adət edib tutur oruc, qanmır nədir borcu! 
Unudub dinsiz arı, sanır Rəcəb ərəb ayı. 

Ədalət dinin kökü-dirəyi, Rauf şəfqəti, 
Qərib düşüb həqiqət, sevgili Rəcəb, Rəbb ayı!
Qəzəllər